《丰城舟中》
宋代·廖行之

踏遍江湖路几千，买舟因得憩江天。
不嫌烟水牵离恨，要狎沙鸥伴醉眠。
南浦春深波涨岸，长芦风寝浪平川。
生涯喜近长年老，夜半挐音月满船。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。